armvectores/hy_wikipedia_2023 huggingface dataset:
Սոցիալական ինժեներիա

Սոցիալական ինժեներիա -  մարդու հոգեբանության առանձնահատկությունների հիման վրա տեղեկատվության անհրաժեշտ հասանելիության ստացման մեթոդ է։ Սոցիալական ինժեներիայի հիմնական նպատակը գաղտնի տվյալների, գաղտնաբառերի, բանկային տվյալների և այլ պաշտպանված համակարգերի հասանելիության ստացումն է։ Չնայած որ սոցիալական ինժեներիայի տերմինը առաջ է եկել ոչ վաղ անցյալում, սակայն այս մեթոդով տեղեկատվություն ստանալու բուն եղանակն օգտագործվել է բավական երկար ժամանակ։  


== Հիմնական մեթոդները ==


=== Ֆիշինգ ===
Ֆիշինգ - իրենից ներկայացնում է անօրինական գործողություն, որի նպատակն է ինչ-որ մեկից ստանալ իր գաղտնի տվյալները։ Այսինքն՝ գաղտնաբառերի, կրեդիտային քարտի համարի և բանկային հաշիվների գողությունը։ 
Շատ հաճախ, ֆիշինգով զբաղվողները ներկայանում են բանկի կամ այլ ֆինանսական հաստատության ներկայացուցիչ, որպեսզի ստիպեն զոհին լրացնել կեղծ ձևաթուղթը և ստանան անձնական հաշիվների տվյալները։ Պատճառները կարող են լինել շատ տարբեր, օրինակ՝ տվյալների կորուստ, համակարգի խափանում և այլն։ Նրանք փորձում են զոհին վախեցնել, մտածում են շատ ծայրահեղ պատճառներ, որպեսզի զոհը տա իր անձնական տվյալները։ Էլեկտրոնային փոստի նամակները պարունակում են սպառնալիքներ, օրինակ՝ հաշվի սառեցում պահանջների չկատարման դեպքում։ 
[1]


=== Տրոյական ձի ===
Տրոյական ձին տեխնիկա է, որը հիմնված է զոհի հետաքրքրասիրության, վախի և այլ էմոցիաների վրա։ Տրոյական ձիով զբաղվողները ուղարկում են էլեկտրոնային նամակ զոհին, որի մեջ ներառում են հակավիրուսային ծրագրերի ՙՙ թարմացման՚՚, գումարային շահման կամ էլ աշխատանքային պայմանագրի հղում։ Սակայն իրականում այդ հղումների մեջ վնասակար ծրագիր է, որը զոհի՝ հղումով մուտք գործելուց հետո օգտագործվում է նրա տվյալների փոփոխման կամ օգտագործման համար։ 
[2]


=== Ծառայություն՝ ծառայության դիմաց ===
Տվյալ մեթոդը ենթադրում է, որ հարձակվողը օգտագործողի հետ կապվում է էլ.փոստով կամ աշխատանքային հեռախոսով։ Հարձակվողը ներկայանում է որպես տեխնիկական աջակցության աշխատող և տեղեկացնում է աշխատավայրում տեխնիկական խնդիրների ծագման, դրա շուտափույթ վերացման մասին։ Այս խնդրի ՙՙ լուծման ՚՚ ընթացքում հարձակվողը դրդում է զոհին կատարել գործողություններ, որոնք թույլ են տալիս նրան կատարել որոշակի գործողություններ կամ էլ բեռնել անհրաժեշտ ծրագրակազմը զոհի համակարգչում։ 
[3]


=== Road Apple ===
Այս մեթոդը իրենից ներկայացնում է տրոյական ձիի ադապտացիա և օգտագործում է ֆիզիկական կրիչներ (CD, USB ֆլեշ կրիչ)։ Հարձակվողը հիմնականում կրիչները դնում է ընկերության տարածքի հասարակական վայրերում(կայանատեղիներ, ճաշարաններ, օֆիսներ, պետքարաններ) Որպեսզի աշխատողին հետաքրքրի այդ կրիչը, հարձակվողը դնում է ընկերության լոգոն կրիչի վրա՝ ինչ-որ հետգրությամբ։ Օրինակ՝ վաճառքի մասին տվյալներ, աշխատողների աշխատավարձը, հարկերի մասին հաշվետվություն և այլն։
[4]


== Լրացուցիչ հղումներ ==
Արմեն Համբարձումյան (այլ կիրառումներ)

Արմեն Համբարձումյան անունը կարող է վերաբերել հետևյալ անձանց.

Արմեն Համբարձումյան (ազատամարտիկ)
Արմեն Համբարձումյան (պրոդյուսեր)
Արմեն Համբարձումյան (ֆուտբոլիստ)
Արմեն Համբարձումյան (շախմատիստ)
Հայաստանի Բարձրագույն խումբ 2005 (ֆուտբոլ)

«Հայաստանի Բարձրագույն խումբ 2005-ը Հայաստանի ֆուտբոլի առաջնության Բարձրագույն խմբի 14-րդ առաջնությունն է։ Այն սկսվել է 2005 թվականի ապրիլի 12-ին և ավարտվել նույն թվականի նոյեմբերի 6-ին։


== Նախաբան ==


== Անվանափոխումներ ==
«Կոտայք» ՖԱ → «Էսթեղլալ-Կոտայք» ՖԱ


== Աղյուսակ ==


=== Առաջին շրջան ===
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 
1 Մնացած հանդիպումներում գրանցվել են 0-3 պարտություն։


=== Երկրորդ շրջան ===


==== Առաջատարների ենթախումբ, նախնական աղյուսակ ====
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 


==== Առաջատարների ենթախումբ, վերջնական աղյուսակ ====
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 


==== Ետնապահների ենթախումբ ====
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 


=== Անցումային հանդիպում ===


== Ռմբարկուներ ==


== Տես նաև ==
Հայաստանի Առաջին խումբ 2005
Հայաստանի Անկախության Գավաթ 2005
Հակոբ Տոնոյանի անվան Սուպերգավաթ 2005


== Արտաքին հղումներ ==
2005 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Ամարիճի

Ամարիճի, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հարճերի արաբական շուկա (նկար)

«Հարճերի արաբական շուկա» (ֆր.՝ Le Marché d'esclaves), ֆրանսիացի գեղանկարիչ և քանդակագործ, Հին աշխարհի պատմության, Արևելքի երկրներին և Վերածննդին նվիրված նկարների վարպետ Ժան Լեոն Ժերոմի նկարը՝ ստեղծված օրիենտալիզմի և ակադեմիզմի ուղղությամբ։ Յուղաներկով կտավը հեղինակը վրձնել է 1866 թվականին։ «Հարճերի արաբական շուկա» ստեղծագործության չափերն են՝ 84,8×63,5 սմ։ Նկարում պատկերված է արաբական շուկայում հարճերի վաճառքի տեսարանը։ Այսօր կտավը պահպանվում և ցուցադրվում է Միացյալ Նահանգների Մասաչուսեթսի Ստեռլինգ և Ֆրանսին Քլարքների արվեստի ինստիտուտում։


== Պատմություն ==
1844 թվականին Ֆրանսիայի մայրաքաղաք Փարիզում Ժան Լեոն Ժերոմը դառնում է Մարկ Գաբրիել Շառլ Գլեյերի աշակերտը (1806-1874 թվականներ)։ Աշակերտների թվում էին նաև Կլոդ Մոնեն, Օգյուստ Ռենուարը, Ֆրեդերիկ Բազիլն ու Ջեյմս Էբբոտ Մաք-Նեյլ Ուիսթլերը։
Գեղանկարչության ուսուցիչ Գաբրիել Շառլ Գլեյերի սերը Ֆիդիասի և Ռաֆայելի նկատմամբ այդ ժամանակ արդեն հետադիմական էին համարվում, սակայն նրա աշակերտները օգտագործում էին վերոնշյալ անձանց ստեղծած սյուժեները՝ նկարելով պատմական, աստվածաշնչյան և դիցաբանական տեսարաններ։
Ժան Լեոն Ժերոմը մի քանի անգամ այցելում է Մերձավոր Արևելք և շատ լավ գիտեր, որ Օսմանյան կայսրությունում թանզիմատի ժամանակաշրջանում պաշտոնապես սահմանափակված էր ստրկավաճառությունը, ինչպես նաև թուրքերի եվրոպական դաշնակիցների ճնշմամբ էր այդ սահմանափակումները։


== Նկարագիր ==
«Հարճերի արաբական շուկա» ստեղծագործության մեջ պատկերված է արաբական աշխարհի ստրուկների շուկա, մասնավորապես հարճերի։ Ժան Լեոն Ժերոմի նկարը նվիրված է արաբական ստրկավաճառությանը, որը կառուցված է սոցիալական յուրահատուկ թեմայի շրջանակներում։ Նկարչի արվեստանոցում ազատ ելումուտ ունեին կին բնորդուհիները։ Կտավում Ժերոմը ներկայացրել է տղամարդկանց գերիշխող դիրքը կնոջ մարմնի նկատմամբ։ «Հարճերի արաբական շուկա» կտավում ստրկավաճառ տղամարդկանց դիտելիս նկատվում է վայրենություն, դաժանություն, վարմունքների ստորություն, հեշտասիրություն։
Այս թեմայով կտավ ստեղծելու համար Ժան Լեոն Ժերոմի արվեստը որակեցին որպես խայտառակ։ Սակայն այն ունեցավ հակառակ ազդեցությունն ու օժանդակեց նկարչի էլ ավելի համբավավոր դառնալուն։


== Ծանոթագրություններ ==


== Գրականություն ==
Шапи Казиев. Повседневная жизнь восточного гарема Москва, Молодая Гвардия, 2006.


== Արտաքին հղումներ ==
The Slave Market Archived 2016-05-22 at the Wayback Machine. at the Clark Art Institute's website
Բուզակի

Անվան այլ կիրառումների համար տե՛ս՝ Բուզակի (այլ կիրառումներ) Բուզակի (իտալերեն՝ Busachi), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1629 մարդ (2008 թվականի տվյալներով), բնակչության խտությունը կազմում է 27,47 մարդ/կմ2։ Զբաղեցնում է 59,3 կմ մակերես տարածք։
Փոստային ինդեքսն է՝ 9082։ Հեռախոսային կոդը՝ 0783։
Խորիշահ Մամիկոնյան

Խորիշահ Մամիկոնյան (, Դսեղ), հայ իշխանուհի, Արագածոտնի տիկին, Համազասպյան-Մամիկոնյան իշխան Մարզպանի և իշխանուհի Մամքանի դուստրը, Ասլանբեգի և Գրիգորի քույրը, Զաքարյան իշխանապետության իշխանաց-իշխան և Արարատյան կողմնակալության հրամանատար Քուրդ Ա Վաչուտյանի կինը։ Սերվում է Համազասպյան-Մամիկոնյանների իշխանական տոհմից։


== Ծանոթագրություններ ==
Գոլուբովկա (քաղաք, Ուկրաինա)

Գոլուբովկա (ուկրաիներեն՝ Голубівка), քաղաք Ուկրաինայի Գոլուբովկաի մարզի Գոլուբովկաի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Կիրովսկ, Ռուդնիկ Գոլուբովսկի, Պոսելոկ Գոլուբովկա։ Հիմնադրվել է 1764 թվականին։
2012 թվականի տվյալներով Գոլուբովկա քաղաքում բնակվում էր 36 388 մարդ։ Բնակավայրը զբաղեցնում է 34,96 կմ² տարածք։ Բնակչության խտությունը կազմում էր 1005,03 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում) (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կորոստիլի

Կորոստիլի (ռուս.՝ Коростыли), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեկատուր շրջան (Կանզաս)

Անվան այլ կիրառումների համար տե՛ս՝ Դեկատուր շրջան (այլ կիրառումներ)Դեկատուր շրջան (անգլ.՝ Decatur County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.315 կմ² է, բնակչությունը՝ 3.472 մարդ (2000 թ. տվյալներով)։ Շրջկենտրոնն է Օբերլին բնակավայրը։ Կազմավորվել է 1873 թ.։
Պրիշիբ (Մորոզովի շրջան)

Պրիշիբ (ռուս.՝ Пришиб), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Վոզնեսենսկի գյուղական համայնքի կազմի մեջ։ 
2009 թ. տվյալներով Բնակչությունը կազմում է 11 մարդ։
Մեկնութիւն Եսայեայ (2792, Գևորգ Սկևռացի)

Գևորգ Սկևռացի, Մեկնութիւն Եսայեայ (2792), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2792 թվի տակ։ Ձեռագիրը գրվել է 1767 թվականին Խաչատուր Կ. Պոլսեցի գրիչի կողմից։ Ստացողը եղել է Մինաս Բ-ն։ Գրված է թղթի վրա, որը ունի 21.4X16.5 չափս։ Ձեռագիրը կազմված է 264 թերթից:Տող՝ 29։ Գրված է երկսյուն նոտրգրով։ Ունի կիսախորան մանրանկարներ:Կազմը`կավեպատ տախտակ դրոշմազարդ։ Հիշատակարաններ՝ 262բ (1767 թվական), հետագայի՝ 25բ, 35ա։


== Բովանդակություն ==
Նաև Քարոզ։


== Ծանոթագրություններ ==
This Is It (շրջագայություն)

This Is It-ը 50 ելույթներից բաղկացած համերգային շարք էր, որ ծրագրված էր սկսել 2009 թ.-ին Լոնդոնի Օ2 համերգասրահում։ Սակայն Ջեքսոնը մահացավ առաջին նախատեսված համերգից երեք շաբաթ առաջ։ Համերգների սկզբի մասին Մայքլը պաշտոնապես հայտարարել էր Օ2 համարգասրահում կազմակերպված մամուլի ասուլիսի ժամանակ, նա նաև հայտարարեց, որ դրանցով եզրափակելու է իր համերգային ելույթները։ AEG Live կազմակերպիչ ընկերությունը թողարկել էր գովազդային տեսահոլովակ։ Ռենդի Ֆիլիպսը՝ AEG Live ընկերության գլխավոր տնօրենը, հայտարարեց, որ միայն առաջին 10 համերգները երգչին կբերեն 50 մլն. £։ Ի սկզբանե ծրագրված էր միայն 10 համերգ, որի տոմսերը վաճառվեցին մեկ ժամվա ընթացքում, սակայն պահանջարկը այքան շատ էր, որ որոշվեց ավելացնել ևս 40 համերգ։ Համերգի պատրաստման ժամանակ նկարահանված տեսանյութից Columbia Pictures ընկերությունը պատրաստեց Մայքլ Ջեքսոն։ Ահա և վերջ վավրեգրական ֆիլմը։, "


== Աղբյուրներ ==
Երևանն է կանչում երգի մրցույթ 2012

«Երևանն է կանչում 2012 երգի մրցույթը» տեղի է ունեցել 2012 թվականի հոկտեմբերի 10-ից 14-և Երևանի Գաբրիել Սունդուկյանի անվան ազգային ակադեմիական թատրոնում։ Մրցութային 3 օրերի ընթացքում 16 երկրի 17 մասնակից ներկայացել են ազգային, համաշխարհային և հայկական երգերով։ Նրանց գնահատել են ժյուրիի 13 անդամները, որի նախագահն էր ՀՀ վաստակավոր արտիստուհի, ԱԺ պատգամավոր Շուշան Պետրոսյանը։


== Ժյուրիներ ==
 Մալթա-Դանիել դ'Անաստասի
 Լատվիա-Ելենա Շվիլպե
 Լիտվա-Էլիուս Ռոմանովաս
 Ղազախստան-Կարլիգաշ Աբդիկարիմովա
 Բուլղարիա-Նիկոլայ Տեկելիև
 Վրաստան-Նունու Գաբունիա
 Ուկրաինա-Օլեքսանդր Զլոտնիկ
 Իսրայել-Սեմյոն Գազարխ
 Հայաստան-Շուշան Պետրոսյան
 Լեհաստան-Ստանիսլավ Զիելինսկի
 Մոլդովա-Վեներա Գասպարյան
 ԱՄՆ-Ջորջ Սայլլենթը


== Արդյունքներ ==


=== 1-ին մրցութային օր ===


=== 3-ին մրցութային օր ===


== Ծանոթագրություններ ==
Դիրի

Դիրի, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հետագայում գյուղն ընդգրկվել է Ադրբեջանական ՍՍՀ-ի Զանգելանի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1886 թվականին գյուղն ունեցել է 325, իսկ 1908-ին՝ 515 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Չմենի բազմածաղիկ

Չմենի բազմածաղիկ (լատ.՝ Cotoneaster multiflora), վարդազգիների ընտանիքի չմենի ցեղի բույս։


== Նկարագրություն ==
Կիսամշտադալար, ուղղաձիգ թուփ է՝ մինչև 2 մ բարձրությամբ, բարակ, կորացած ճյուղերով, որոնք մերկ են, փայլուն, կարմրագորշավուն (երիտասարդ ընձյուղները ծածկված են նուրբ, կանաչադեղնավուն, թաղիքանման մազմզուկներով)։ Տերևները լայն ձվաձև են, ձվաձև, էլիպսաձև կամ լայն, հակառակ ձվաձև, 1,5-5 սմ երկարությամբ և 1,8-4 սմ լայնությամբ, բութ, փոսիկավոր գագաթով, կլորավուն կամ լայն սեպաձև հիմքով, վերևի կողմից մուգ կանաչ, մերկ, ներքևի կողմից մերկ կամ սկզբում ծածկված նուրբ աղվամազով, հետագայում թափվող կամ նոսրացող։
Ծաղիկները 6-20-ական, հավաքված են ուղղաձիգ վահաններում։ Բաժակի խողովակը մերկ է կամ թեթևակի մազմզուկապատ։ Բաժակաթերթիկները լայն եռանկյունաձև են, թարթիչաեզր, ավելի հաճախ՝ կարմրավուն։ Պսակը ունի 1 սմ տրամագիծ, կլորավուն, տարածված պսակաթերթիկներով, սռնակները 2 հատ են, երբեմն՝ 1: Պտղաբույլերը ուղղաձիգ են, պտուղները վառ կարմիր, երկարավուն, հակառակ ձվաձև կամ համարյա գնդաձև, 0,6-1 սմ երկարությամբ և 0,3-0,7 սմ լայնությամբ, երկու սերմերով։ Ծաղկում է հունիսին, պտուղները հասունանում են օգոստոս-սեպտեմբեր ամիսներին։


== Տարածվածություն ==
Տարածված է Կովկասում, Արևմտյան Սիբիրում, Միջին Ասիայում, Կենտրոնական Չինաստանում, ժայռուտներում և լեռների քարքարոտ լանջերի թփուտներում։ Հայկական ԽՍՀ-ում աճում է Սևանի ավազանում, Վայքում, Մեղրիում, վերին լեռնային գոտում՝ քարքարոտ լեռնալանջերում։
Բարձր է գնահատվում խոշոր ծաղիկների և դիմացկունության շնորհիվ։


== Ծանոթագրություններ ==
Լատերիտ

Լատերիտ, երկաթով և ալյումինով հարուստ մակերեսային գոյացություն տոթ և խոնավ արևադարձային շրջաններում, որը գոյանում է լեռնային ապարների հողմահարության արդյունքում։
Լեռնային ապարները քայքայվում են տեղումներից, ջերմաստիճանի տատանումներից, քիմիական կամ մեխանիկական ներազդեցության արդյունքում։ Հոսող ջուրը քայքայում է ապարի հիմնական բյուրեղները, նվազեցնելով լավ լուծվող նատրիումի, կալիումի, մագնիումի, սիլիցիումի միացությունների խտությունը և մեծացնելով քիչ լուծվող երկաթի և ալյումինի միացությունները։
Լատերիտը բաղկացած է կաոլինիտից, գյոտիտից, հեմատիտից, որոնք գոյանում են հողմահարության ընթացքում։ Բացի դրանից բազում լատերիտներ պարունակում են կվարց՝ մնացուկային ապարի հարաբերական կայուն հանք։ Երկաթի օքսիդները գյոտիտներին և հեմատիտներին փոխանցում են կարմրա-գորշավուն բնորոշ գույն.:
Լատերիտները հիմք են հանդիսանում արևդարձային գոտիներում կարմրահողերի առաջացման համար։


== Ծանոթագրություններ ==
Սկորնյակովո (գյուղ, Զադոնսկի շրջան)

Սկորնյակովո (ռուս.՝ Скорняково), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկ Գրիգորյան

Անվան այլ կիրառումների համար տե՛ս՝ Մարկ Գրիգորյան (այլ կիրառումներ)Մարկ Վլադիմիրի Գրիգորյան (ապրիլի 16 (29), 1900, Նոր Նախիջևան, Դոնի զորքի մարզ, Ռուսական կայսրություն - հունվարի 10, 1978(1978-01-10), Երևան, Հայկական ԽՍՀ, ԽՍՀՄ), հայ ճարտարապետ, Մատենադարանի շենքի հեղինակը։ ՀԽՍՀ արվեստի վաստակավոր գործիչ (1940 թ.)։ ԽՍՀՄ Պետական մրցանակ (ՀԿԿ կենտկոմի շենքի համար, 1951 թ.)։ ՀԽՍՀ վաստակավոր ճարտարապետ (1968 թ.)։


== Կենսագրություն ==
1920-1922 թվականներին սովորել է Վրուբելի անվան գեղարվեստի դպրոցում։ 1928 թվականին ավարտել է Երևանի պետական համալսարանի ճարտարապետության բաժինը։ 1937-1951 թվականներին եղել է Երևանի գլխավոր ճարտարապետը, 1951-1978 թվականներին՝ Հայարդնախագիծ ինստիտուտի տնօրեն։ Ալեքսանդր Թամանյանի հետ նախագծել է Երևանի մանկական կլինիկական հիվանդանոցը։ 1951 թվականին ղեկավարել է Երևանի գլխավոր հատակագծի նախագծումը, կազմել է Հրազդան քաղաքի 1961-1963 թվականների գլխավոր հատակագիծը։ 1959-1963 թվականներին եղել է ՀԽՍՀ ԳԽ պատգամավոր։


== Ստեղծագործական աշխատանք ==

Դերասանների բնակելի շենքը՝ Մաշտոցի պ.48
Բնակելի շենքեր՝ Տերյան փ. 62, Աբովյան փ. 31, Բաղրամյան պ..20
Մատենադարանի շենքը՝ Մաշտոցի պ.53
«Արմենիա» հյուրանոցի շենքը՝ Հանրապետության հրապարակ (համահեղինակ՝ է. Սարապյան)
Միությունների շենքը՝ Հանրապետության հրապարակ
ՀՀ Ազգային ժողովի շենքը, ցանկապատը՝ Բաղրամյան պ.19
Մարգարյանի անվ. ծննդատան շենքը՝ Մաշտոցի պ.22
Մանկական հիվանդանոցի շենքը՝ Աբովյան փ 58
ՀՀ Նախագահի նստավայր՝ Բաղրամյան պ.26
Աճառյանի անվ, թ.72 դպրոցի շենքը՝ Մ. Հերացու փող. 2ա
Սոս Սարգսյանի թատրոնի շենքը՝ Ամիրյան փ. 26
«Արմենիա» առողջարանը՝ Աբխազիա, ք. Գագրա
Քանաքեռ ՀԷԿ-ի շենքը
Խաչատուր Աբովյանի հուշարձանը՝ Քանաքեռ 2-րդ փ. 4


== Պարգևներ, մրցանակներ ==
ՀԽՍՀ արվեստի վաստակավոր գործիչ, 1940 թ.
ԽՍՀՄ Պետական մրցանակ (ՀԿԿ կենտկոմի շենքի համար), 1951 թ.
ՀԽՍՀ վաստակավոր ճարտարապետ, 1968 թ.
ՀԽՍՀ Պետական մրցանակ (Երևանի Հանրապետության հրապարակի ճարտարապետական անսամբլի համար), 1970 թ.
Ռոստով քաղաքի պատվավոր քաղաքացի
Լենինի շքանշան
Պատվո շքանշան


== Ծանոթագրություններ ==
Մերիլին Մենսոն (խումբ)

Անվան այլ կիրառումների համար տե՛ս՝ Մերիլին Մենսոն (այլ կիրառումներ)Մերիլին Մենսոն (Marilyn Manson), ամերիկյան ռոք խումբ, հայտնի է իր սադրիչ իմիջի ու սկանդալային երգերով։ 2012 թ. դրությամբ խումբը թողարկել է 9 ստուդիական ալբոմ։
Խումբը հիմնվել է 1989 թվականին Ֆլորիդա նահանգի Ֆորտ-Լոդերդեյլ քաղաքում՝ Marilyn Manson and The Spooky Kids անվանմամբ։ Անվանումը առաջացել է խմբի մեներգիչ Բրայան Ուորնեռի "Մերիլին Մենսոն" ծածկանունից։


== Ոճը և ազդեցությունը ==
Խմբի իմիջային կերպարը և երաժշտական ոճը տատանվում է, ալբոմից ալբոմ դառնալով գրեթե անճանաչելի, ինչը տեղիք է տալիս դասել նրանց ինչպես ինդաստրիալ-մետալին, նու մետալին, բայց չնայած ոճային տարրերի բազմազանությանը, խմբի ստեղծագործությունը չի կարելի լիարժեք դասել ոչ մի ժանրի։
Ամերիկացի երաժշտագետ Չարլզ Մյուլլերը նշում է, որ կոլեկտիվի երաժշտությունը հաճախակի դասում են նաև որպես գոթիկական, սակայն այդ սահմանումը ամբողջովին սխալ է։ Նույն ժամանակ Մյուլլերը խմբի ստեղծագործության մեջ առանձնացնում է այնպիսի իրար հակասող ոճեր, ինչպիսիք են գլեմ-ռոքը, հևի-մետալը, պանկ-ռոքն ու ռեպը։


== Կազմը ==


=== Ներկայիս կազմը ===
Մերիլին Մենսոն (Marilyn Manson / Brian Hugh Warner)  - վոկալ, տեքստերի հեղինակ, ստեղնային, պերկուսսիա, պրոդյուսեր։ 2012-ից նաև կիթառ
Թվիգգի (Twiggy (նախկինում Twiggy Ramirez) / Jeordie Osbourne White)  - բաս-կիթառ, բէկ-վոկալ, ստեղծագործություններ  - (1993-2002, 2008-ից)
Ֆրեդ Սաբլան (Fred Sablan)  - бբաս-կիթառ, բէք-վոկալ   - (2010-ից)
Ջեյսոն Սաթեր (Jason Sutter)  - հարվածային գործիքներ   - (2012-ից)


=== Նախկին մասնակիցներ ===
Թիմ Սքոլդ (Tim Skold)  - կիթառ, բաս-կիթառ, ստեղնային, բէք-վոկալ (2002 - 2007).
Ջինջեր Ֆիշ (Ginger Fish / Kenneth Robert Wilson)  - հարվածային գործիքներ  - (1995 - 2004, 2006  - 2011).
Մադոննա Ուէյն Գեյսի (Պոգո) (Madonna Wayne Gacy (Pogo) / Stephen Bier)  - ստեղնային, պերկուսսիա (1989 - 2006).
Ջոն 5 (John 5 / John William Lowery)  - կիթառ (1998 - 2004).
Զիմ Զամ (Zim Zum / Timothy Michael Linton)  - կիթառ (1996 - 1998).
Դեյզի Բերկովիչ (Daisy Berkowitz / Scott Mitchell Putesky)  - կիթառ, բաս-կիթառ (1989 - 1996)  - խմբի հիմնադիրներից
Սարա Լի Լուկաս (Sara Lee Lucas / Fred Streithorst, Jr.)  - հարվածային գործիքներ (1991 - 1995).
Գիջեթ Գեյն (Gidget Gein / Bradley Mark Stewart)  - բաս-կիթառ (1989 - 1993, վախճանվել է՝ 09.10.2008).
Զա Զա Սփեք (Zsa Zsa Speck / Perry Pandrea)  - ստեղնային (1989).
Օլիվիա Նյուտոն Բընդի (Olivia Newton Bundy / Brian Tutunick)  - բաս-կիթառ (1989).
Քրիս Վրեննա (Chris Vrenna)  - ստեղնային, սեմփլներ, պերկուսսիա  - (2004 - 2005, 2007 - 2011).


== Սկավառակագրություն ==


=== Ալբոմներ ===
1994 - Portrait of an American Family
1995 - Smells Like Children
1996 - Antichrist Superstar
1998 - Mechanical Animals
1999 - The Last Tour on Earth
2000 - Holy Wood (In the Shadow of the Valley of Death)
2003 - The Golden Age of Grotesque
2004 - Lest We Forget
2007 - Eat Me, Drink Me
2009 - The High End of Low
2012 - Born Villain
2015 - The Pale Emperor
2017 - Heaven Upside Down
2020 - We Are Chaos


=== Համերգային ալբոմներ ===
1999 - The Last Tour on Earth


=== Սինգլներ ===


== Արտաքին հղումներ ==
Պաշտոնական կայք
MansonWiki.com (անգլ.)
Պիլսթինգ

Պիլսթինգ (գերմ.՝ Pilsting), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 6199 մարդ է (2010 թվականի դեկտեմբերի 31–ի տվյալներով)։ Զբաղեցնում է 71,05 կմ² տարածք։ Պաշտոնական կոդ՝ 09 2 79 132։


== Ծանոթագրություններ ==


== Արտաքին հղումներ ==
Պաշտոնական կայք
Ասիլգուժինո

Ասիլգուժինո (ռուս.՝ Асылгужино, բաշկիրերեն՝ Аҫылғужа), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վյո դ’Իզնավ

Վյո դ’Իզնավ (ֆր.՝ Vieu-d’Izenave) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Բրենո կանտոնի կազմի մեջ։ Կոմունայի օկրուգը Նանտյուա է։
Կոմունայի INSEE կոդը՝ 01441։


== Բնակչություն ==
Կոմունայի բնակչությունը 2010 թվականին կազմել է 693 մարդ։


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
Աստերոիդների ցանկ (247201-247300)

Աստերոիդների ցանկ (247101-247200)  • Աստերոիդների ցանկ  • Աստերոիդների ցանկ (247301-247400)
 Աստերոիդների ցանկ (247101-247200)  • Աստերոիդների ցանկ  • Աստերոիդների ցանկ (247301-247400)
Վարիկապ

Վարիկապ (անգլ.՝ varicap, variable — փոփոխական և capacity — ունակություն), պարամետարական կիսահաղորդչային դիոդ, որում օգտագործվում է հակադարձ լարումից ունակության կախվածությունը։ Կիրառվում է ռադիոէլեկտրոնային սարքերում՝ իբրև էլեկտրականորեն կառավարվող ունակությամբ տարր։
Վամպիրի օրագրերը (վեցերորդ եթերաշրջան)

Վամպիրի օրագրերը սերիալի վեցերորդ եթերաշրջանը նկարահանվել է 2014 թվականի փետրվարի 13-ին, իսկ պրեմիերան եղել է 2014 թվականի հոկտեմբերի 2-ին։


== Դերերում ==


=== Հիմնական դերեր ===
Փոլ Ուեսլի - Ստեֆան Սալվատոր (22 էպիզոդ)
Իան Սոմերհոլդեր - Դեյմոն Սալվադոր (22 էպիզոդ)
Նինա Դոբրև - Ելենա Ջիլբերտ (22 էպիզոդ)
Կատերինա Գրեմ - Բոննի Բենեթ (18 էպիզոդ)
Քենդիս Աքոլա - Քերոլայն Ֆորբս (20 էպիզոդ)
Զաք Ռորիգ - Մեթթ Դոնովան (17 էպիզոդ)
Մեթյու Դևիս - Ալարիկ Զալցման (17 էպիզոդ)
Սթիվեն Ռ. Մակքուին - Ջերեմի Ջիլբերտ (12 էպիզոդ)
Մայքլ Մալարկի - Էնզո (17 էպիզոդ)
Մայքլ Տրևինո - Թայլեր Լոքվուդ (15 էպիզոդ)


=== Երկրորդական դերեր ===
Քրիս Վուդ - Կայ Պարկեր (16 էպիզոդ)
Ջոդի Լին Օ’Կիֆ - Ջոսետ "Ջո" Լաֆլին (17 էպիզոդ)
Պենելոպա Միթչել - Լիվ (12 էպիզոդ)
Մարգարետ Պակինտաիր - Լիզա Ֆորբս (9 էպիզոդ)
Կրիս Բրոշու - Լյուկ (7 էպիզոդ)
Էնի Վերշինգ - Լիլիան "Լիլի" Սալվատոր (7 էպիզոդ)
Տրիստին Մայս - Սարա Նելսոն (7 էպիզոդ)


=== Հյուր դերեր ===
Կրիս Կազինս - Ջոշուա Պարկեր (4/22)
Կրիս Վիլյամ Մարտին - Զակ Սալվատոր (1/22)
Ջեիսն Մակդոնալդ - Գրեյսն Ջիլբերտ (1/22)
Խալաջ

Խալաջ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հետագայում գյուղն ընդգրկվել է Ադրբեջանական ՍՍՀ-ի Զանգելանի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1886 թվականին գյուղն ունեցել է 200, 1907-ին՝ 510, իսկ 1908-ին՝ 410 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(1326) Լոսակա

(1326) Լոսակա (անգլ.՝ Losaka), աստերոիդ աստերոիդների հիմնական գոտում։ Հայտնաբերվել է 1934 թվականի հուլիսի 14-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,667436 ա. մ., առավելագույնը մոտենում է 2,0727 ա. մ. հեռավորության վրա և հեռանում 3,2622 ա. մ.։ Արեգակի շուրջ մեկ ամբողջական պտույտ է կատարում 1591,25 երկրային օրվա ընթացքում, իր ուղեծրով շարժվելով միջինում 0,226237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,99° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1326) Լոսակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խորինո

Խորինո (ռուս.՝ Хорино), գյուղ Ռուսաստանի, Նովգորոդի մարզի Օկուլովսկի շրջանի կազմում։
Բնակչությունը վերջին հայտնի գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրեմսեկ (ուտեստ)

Էրեմսեկ կամ էրեմչեկ (բաշկիրերեն՝ эремсек), բաշկիրական խոհանոցի ավանդական կաթնաթթվային մթերք, կարմիր կաթնաշոռ։


== Պատրաստման եղանակ ==
Էրեմսեկը պատրաստվում է  այծի կամ կովի յուղազրկված կամ անքաշ թթու կաթից։ Կաթին ավելացնում են մի փոքր մերան այրանից, կատիկից կամ պախտայից և հասցնում եռման աստիճանի։
Ստացված կաթնաշոռի զանգվածը ֆիլտրվում է մաղի միջոցով և քամվում՝ կտավե տոպրակի մեջ դնելով կախելու կամ ճնշման տակ դնելու միջոցով։
Էրեմսեկը պատրաստվում է նաև ջեռոցում թթված, տաքացված կամ թարմ կաթից։
Երկարաժամկետ պահպանման համար չոր էրեմսեկը պատրաստվում է հետևյալ կերպ. կաթնաշոռի զանգվածը եռացնում են այնքան ժամանակ, քանի դեռ խոնավությունն ամբողջությամբ չի գոլորշիացել։ Արդյունքում ստացված կարմրավուն կաթնաշոռին ավելացվում է թարմ կամ հալեցված կարագ, շաքար կամ մեղր։ Բաշկիրիայի որոշ շրջաններում խառնվում են ելակ, մորի, թխենի (муйыллы эремсек), հաղարջ (ҡарағатлы эремсек), բալ (сейәле эремсек) և այլն։
Նախքան մատուցելը, էրեմսեկը համեմվում է թթվասերով, սերուցքով, մեղրով, շաքարով։ Օգտագործվում է որպես լցոն վարենիկներ (լցոնած կարակնդակներ) պատրաստելու համար  (ҡаҙан ҡолағы, ҡаҙан тәкәне), գուբադիա, կիստիբի և այլն։


== Էներգետիկ արժեք ==
Ճարպի զանգվածային բաժինը 20.0%
խոնավությունը 18.0%
սպիտակուցը 16.8%
ածխաջրերը 40.3%
թթվայնությունը ոչ ավելին `80oT
էներգիայի արժեքը 400,4 կկալ։


== Ծանոթագրություններ ==


== Հղումներ ==
«Кызыл эремсек (красный творого)»։ Десерты։ Վերցված է 2021-04-24 
«Красный творог (кызыл эремсек): ингредиенты, рецепт, время приготовления»։ FB.ru (ռուսերեն)։ Վերցված է 2021-04-24 
«Красный творог эремсек: польза, приготовление, рецепты»։ Женский журнал TutKnow: кулинария, красота, похудение и психология (ռուսերեն)։ Վերցված է 2021-04-24
Ամպյուրե

Ամպյուրե (ֆր.՝ Empuré), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 120 մարդ, բնակչության խտությունը` 14.34 մարդ/կմ²։ Բնակավայրը զբաղեցնում է 8.37 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 44-ը, իսկ ոչ ակտիվները` 36։ Ակտիվության ցուցանիշը կազմում է 55,0 %։ 44 աշխատունակ մարդկանցից աշխատել է 43 անձ (23 տղամարդ և 20 կին)։ Գործազուրկ են եղել 1 անձ (0 տղամարդ և 1 կին)։ 36 անաշխատունակներից 2-ը եղել են աշակերտներ կամ ուսանողներ, 16-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեջիթլի

Մեջիթլի, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Գարեգին Թումանյան

Գարեգին Ալեքսանդրի Թումանյան (սեպտեմբերի 15, 1899(1899-09-15), Դսեղ - հոկտեմբերի 23, 1967(1967-10-23), Երևան, Հայկական ԽՍՀ, ԽՍՀՄ), հայ ինժեներ-հիդրոտեխնիկ, շինարար։ ՀԽՍՀ վաստակավոր շինարար (1957)։


== Կենսագրություն ==
Գարեգին Թումանյանը ծնվել է 1899 թվականին, Դսեղում։ 1920 թվականին ավարտել է Թիֆլիսի Ներսիսյան դպրոցը, 1928 թվականին՝ Թիֆլիսի պետական պոլիտեխնիկական ինստիտուտը՝ Ինժեներ-հիդրոտեխնիկի որակավորմամբ։ Ուսման հետ զուգահեռ զբաղվել է մանկավարժական գործունեությամբ։ 1927 թվականից աշխատել է Ձորագետի ՀԷԿ-ում, որպես տեխնիկ, այնուհետև՝ նախագծային բաժնի պետ։ ՁորաՀԷԿ-ի շինարարության ավարտից հետո նշանակվել է աշխատանքի Քանաքեռ ՀԷԿ-ի շինարարությունում, որտեղ առաջին օրերից մինչև շինարարության հանձնումը ղեկավարել է կարևորագույն հանգույցների շինարարությունը։
Գարեգին Թումանյանի ղեկավարմամբ է կառուցվել նաև Մանկական Երկաթուղին Երևանի կենտրոնի հետ կապող թունելը։ Երկար տարիներ ղեկավարել է ՀայԳլխԷներգո-ի (Армглавэнерго) կապիտալ շինարարության բաժինը։ 1948-1959 թվականներին կառավարել է Քաջարանշին տրեստը։ Աշխատանքը լքել է ծանր հիվանդության պատճառով։
Քաջարանի Լեռնային կոմբինատի շինարարության ժամանակ Թումանյանի նախաձեռնությամբ աշխատանքների իրագործման ծրագրերի կատարելագործման նպատակով զգալի փոփոխություններ են իրականացվել։


== Պատկերասրահ ==


== Աղբյուրներ ==
Գ․ Թումանյանի աշխատանքային գրքույկ (տրված՝ 14 հունվարի 1939 թվական)
ՀԽՍՀ Վաստակավոր շինարարի կոչման վկայական (համար 24, տրված 1957 թվականի օգոստոսի 9-ի որոշմամբ)
«Ներսիսյանցիներ» գիրք (ՀԽՍՀ Գիտությունների ակադեմիայի հրատարակչություն, Երևան 1975 թվական, Հեղինակ՝ Ս․ Ավագյան, Գ. Փերիխանյան)
«Կոմունիստ» լրագիր (25 հոկտեմբերի 1967 թվական)
Աշտանակ

Աշտանակ, լուսատու աղբյուրը պահող, բազմազան հորինվածքներով հարմարանք (մոմակալ, ճրագակալ, ջահակալ և այլն), որը սովորաբար ունենում է երեք ոտք, բուն և դրա ծայրին ձուլված մեկ կամ մի քանի ստեղների վրա ամրացված ղամբար (լամբար՝ ջահ, ճրագ, կանթեղ, լապտեր)։ Աշտանակները պատրաստվում են տարբեր մետաղներից (հնում՝ պղնձից, արծաթից), հախճապակուց, կավից, դրվում են սեղանին, տարբեր պատվանդանների վրա, բարձրերը՝ հատակին, և հաճախ ունենում են գեղարվեստական ձևավորում։ Հայաստանում աշտանակներ հայտնաբերվել են Անիի, Ամբերդի և այլ պեղավայրերից։ Օգտագործվել են նաև անուշահոտ յուղեր և խունկ վառելու համար։ Ներսես Շնորհալու մոտ հիշատակվում է «եօթնալոյս աշտանակ»-ը։ Արաբ մատենագիր Իբն Բատուտան վկայում է Երզնկայում պատրաստված աշտանակների մասին, որոնք ունեին երեք ոտք, պղնձե ճրագ, պատրույգը շտկելու մկրատ։ Աշտանակը օգտագործվել է նաև եկեղեցիներում։ Հրեական կրոնական արարողությունների մեջ յոթնաստեղյան աշտանակը կարևոր անոթներից է։
Ժարամատայա

Ժարամատայա (պորտ.՝ Jaramataia), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Բատալյայի գավառի կազմի մեջ։ Բնակչությունը կազմում է 5788 մարդ՝ 2000 թվականի տվյալներով։ Գրավում է 104 կմ2 տարածք։ Բնակչության խտությունը՝ 55,81 մարդ/կմ²։


== Պատմություն ==
Քաղաքը հիմնադրվել է 1962 թվականի հունիսի 20-ին։
Աբո (այլ կիրառումներ)

Աբո, կարող է վերաբերել՝

Աբո, գյուղ Արևելյան Հայաստանում, Ելիզավետպոլի նահանգի Ղազախի գավառում։
Աբո, գյուղ Արևմտյան Հայաստանում, Դիարբեքիրի գավառում։
Աբո, լեռ Հայաստանի Հանրապետության Տավուշի մարզում։
Ջեյմս Ջոնս

Ջեյմս Ռամոն Ջոնս (անգլ.՝ James Ramon Jones, նոյեմբերի 6, 1921(1921-11-06)[…], Robinson, Իլինոյս, ԱՄՆ - մայիսի 9, 1977(1977-05-09)[…], Սաութհեմփթոն, Հեմփշիր, Միացյալ Թագավորություն), ամերիկացի վիպասան, ով հայտնի է Երկրորդ համաշխարհային պատերազմին և նրա հետևանքներին նվիրված իր վեպերով։ 1952 թվականին նա ստացել է Ամերիկայի Միացյալ Նահանգների պետական մրցանակ՝ իր 1951 թվականին լույս տեսած «Այսուհետև և դարեդար» վեպի համար։ Վեպը 1953 թվականին բարձրացվել է մեծ էկրան նույնանուն ֆիլմի տեսքով, իսկ 3 տասնամյակ անց արդեն ներկայացվել է սերիալի տեսքով։


== Կյանքը ==
Ջեյմս Ռեյմոն Ջոնսը ծնվել է 1921 թվականի նոյեմբերի 6-ին Իլինոյս նահանգի Ռոբինզոն քաղաքում, Ռեյմոն և Ադա Ջոնսերի ընտանիքում։ Նա զինվորագրվել է Ամերիկայի Միացյալ Նահանգների բանակում 1939 թվականին և ծառայել է 25-րդ հետևակային դիվիզիայի 27-րդ զորագնդում երկրորդ համաշխարհային պատերազմից առաջ և դրա ընթացքում։ Սկզբում Հավայի նահանգի Օահու կղզու Շոֆիլդ զորանոցում, իսկ հետագայում Գվադալկանալ կղզում որտեղ էլ և մասնակցել է Աուսթին լեռան կռվին, որի ժամանակ նա վնասել է իր ձեռքը։ Նա վերադարձել է Ամերիկա 1944 թվականի հուլիսին։ Վիետնամի պատերազմի ընթացքում նա աշխատել է որպես լրագրող։
Պատերազմի տարիների նրա փորձառությունը հետագայում հիմք են հանդիսացել իր առավել հայտնի վեպերի համար։ Նա տեսել է ճապոնացիների հարձակումը Փիռլ նավահանգստի վրա, որի դեպքերն էլ նա նկարագրել է իր «Այսուհետև և դարեդար» վեպերում։ «Բարակ կարմիր գիծը» որը լույս է տեսել 1962 թվականին նկարագրում է Գվադալկանալ կղզում տեղի ունեցած կռիվները։ Իսկ «Սուլոց» վեպը որը լույս է տեսել հետմահու 1978 թվականին պատմում է հեղինակի կյանքի պատմությունը Մեմֆիս (Թենեսի) քաղաքի հոսպիտալներից մեկում անցկացրած ժամանակ, երբ նրան վիրահատել էին իր կոճի վնասվածքը բուժելու համար։ 


== Ծանոթագրություններ ==
(5264) Տելեֆուս

(5264) Տելեֆուս (անգլ.՝ Telephus), աստերոիդ Յուպիտերի տրոյացիներից։ Հայտնաբերվել է 1991 թվականի մայիսի 17-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 5,204702 ա. մ., առավելագույնը մոտենում է 4,6189 ա. մ. հեռավորության վրա և հեռանում 5,7905 ա. մ.։ Արեգակի շուրջ մեկ ամբողջական պտույտ է կատարում 4337,03 երկրային օրվա ընթացքում, իր ուղեծրով շարժվելով միջինում 0,083006 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 33,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5264) Տելեֆուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարս

Անվան այլ կիրառումների համար տե՛ս՝ Բարս (այլ կիրառումներ)Բարս, գյուղ Արևմտյան Հայաստանում, Բիթլիսի վիլայեթի Խիզանի գավառակում։
1901 թվականին ուներ 10 տուն քուրդ բնակիչ։ XIX դարի կեսերին Բարսն հայաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոլշոե Զագորե (գյուղ, Սոլեցկի շրջան)

Անվան այլ կիրառումների համար տե՛ս՝ Բոլշոե ԶագորեԲոլշոե Զագորե (ռուս.՝ Большое Загорье), գյուղ Ռուսաստանի Նովգորոդի մարզի Սոլեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաուչո (ֆիլմ)

«Կաուչո» (անգլ.՝ Caucho), «Հայաստանի երիտասարդական հիմնադրամի» և Հայաստանի ազգային կինոկենտրոնի աջակցությամբ նկարահանված հայկական ֆիլմ։ 2014 թվականին ներկայացվել է «Ոսկե ծիրան» միջազգային կինոփառատոնի «Արտամրցութային ծրագրեր»-ում։


== Սյուժե ==
Ֆիլմը պատմում է երեք երիտասարդ արվեստագետների՝ ռեժիսորի, դերասանի և դերասանուհու մասին, որոնք բեմադրում են Վիլյամ Սարոյանի «Պինգ-պոնգ խաղացողները» պիեսը և մինչև պրեմիերան որոշում են խոսել միայն պիեսի ռեպլիկներով։ Խաղը կավարտվի, եթե նրանցից մեկը խախտի կանոնները։


== Դերերում ==
Արսեն Գրիգորյան
Լյուսի Աբդալյան
Մանվել Խաչատրյան


== Մրցանակներ ==
Լավագույն դերասանուհի, Ազգային կինոյի «Հայակ» մրցանակաբաշխություն, Հայաստան, 2014


== Ծանոթագրություններ ==


== Արտաքին հղումներ ==
«Կաուչո»
How Do You Sleep? (երգ, Սեմ Սմիթ)

«How Do You Sleep?» (թարգ.՝ «ինչպե՞ս ես քնում»), Սեմ Սմիթի 2019 թվականի հուլիսի 19-ին թողարկած երգը։ Երգի համահեղինակներն են Սավան Կոտեչան, Մաքս Մարտինը և Իլյան, վերջինս նաև երգի պրոդյուսերն է։


== Քննադատների արձագանք ==
Rolling Stone ամսագիրը երգը անվանել է «առաջ շարժվելու մասին փոփ բալլադ»։


== Տեսահոլովակ ==
Երգի տեսահալովակը թողարկվել է երգի հետ միասին՝ հուլիսի 19-ին. Ռեժիսորը Գրանթ Սինգերն է, խորեոգրաֆը՝ Փարիս Գոեբելը։ Տեսահոլովակում Սեմ Սմիթը պարում է առանց շապիկի մի խումբ տղաների հետ։


== Առաջխաղացում ==
Հուլիսի 6-ին New 102.7 ռադիո հոսթ Մայք Ադամը իր Թվիթթերյան էջում գովազդել է երգը։ Հուլիսի 9-ին Սմիթը իր սոցիալակն էջերում հայտարերլ է, որ հաջորդ օրը տեղադրելու է մի նոր երգի անոնս։ նախնական հղումը ակտիվ դարձավ հուլիսի 10-ին, իսկ նույն օրը՝ ավելի ուշ Սմիթը պաշտոնապես տարածեց երգի անոնսը։


== Շքերթներ ==


== Սերտիֆիկացում ==


== Թողարկման պատմություն ==


== Ծանոթագրություններ ==
Տուպենուռմե

Տուպենուռմե (էստ․՝ Tupenurme), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
ՀԱԱՀ տեղեկագիր

Հայաստանի ազգային ագրարային համալսարանի տեղեկագիր, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Մարյանովկա (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Մարյանովկա գյուղում բնակվում էր 1 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուդմիլա Սեմանովա

Լյուդմիլա Վիկտորովնա Սեմանովա (ռուս.՝ Людмила Викторовна Семанова, մայիսի 4, 1928(1928-05-04), Վոլոգդայի մարզ, Ռուսաստան), բալետի խորհրդային արտիստուհի։ ՀԽՍՀ ժողովրդական արտիստուհի (1963 թ.)։


== Կենսագրություն ==
1946 թվականին ավարտել է Լենինգրադի Վագանովայի անվան պարարվեստի ուսումնարանը։ 1947 թվականից՝ Երևանի օպերայի և բալետի թատրոնի պարուհի։ 1948 թվականից (բացի 1952-1965 թթ.)՝ Երևանի պարարվեստի ուսումնարանի դասական պարի պարուսույց։


== Դերապարեր ==
Աստերոիդների ցանկ (151001-151100)

Աստերոիդների ցանկ (150901-151000)  • Աստերոիդների ցանկ  • Աստերոիդների ցանկ (151101-151200)
 Աստերոիդների ցանկ (150901-151000)  • Աստերոիդների ցանկ  • Աստերոիդների ցանկ (151101-151200)
Իզբիշչի (գյուղ, Գուս-Խրուստալնի շրջան)

Իզբիշչի (ռուս.՝ Изби́щи), գյուղ Ռուսաստանի, Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ-Զահիր

Ալ-Զահիր (1176, Բաղդադ - հուլիսի 10, 1226, Բաղդադ), (արաբ․՝ الظاهر بأمر الله‎‎ ալ-Զահիր բի-ամր Ալլահ, ամբողջությամբ՝ أبو النصر محمد الظاهر بأمر الله بن أحمد الناصر), Բաղդադի խալիֆ Աբբասյան դինաստիայից։ Իշխել է 1225-1226 թվականներին։ Եղել է նախորդ խալիֆի՝ ալ-Նասիրի որդին։
Հայտնի է, որ իր կարճատև իշխանության ընթացքում հասցրել է կրճատել հարկերը և ստեղծել հզոր բանակ՝ թշնամիներին դիմադրելու համար։ Մահացել է 1226 թվականին՝ 9 ամիս իշխելուց հետո։ Հաջորդել է ալ-Մուսթանսիրը։


== Աղբյուրներ ==
William Muir, The Caliphate: Its Rise, Decline, and Fall.
Դրոկիա

Դրոկիա (մոլդ.՝ Drochia), քաղաք Մոլդովայում։ Դրոկիայի շրջանի կենտրոնն է։


== Անվան ստուգաբանություն ==
Քաղաքի անվանումն առաջացել է «dropie» բառից, որը նշանակում է նշանակում է արոս։


== Պատմություն ==
Առաջին անգամ Դրոկիայի մասին հիշատակվել է 1777 թվականին։
1830 թվականին Դրոկիան փոքր բնակավայր էր, որտեղ ապրում էր 25 ընտանիք։ 1847 թվականին այս բնակավայրում կառուցվում է առաջին արդյունաբերական ձեռնարկությունը՝ խաղողի վերամշակման գործարանը։ 1875 թվականին կառուցվեցին երկու ջրաղաց, որոնք աշխատում էին գոլորշիով։ Դրոկիայում արդյունաբերությունն առավել ընդլայնվեց 19-րդ դարի վերջին, երբ կառուցվեց Բելցի-Օկցինա երկաթուղին։
1954 թվականի սեպտեմբերի 3-ին Դրոկիան դարձավ քաղաքատիպ ավան, իսկ 1973 թվականի դեկտեմբերի 28-ին ստացավ քաղաքի կարգավիճակ՝ դառնալով ԽՍՀՄ-ի 2000-րդ քաղաքը։
1991 թվականին այստեղ ապրում էր 21,9 հազար բնակիչ։
Քաղաքի օրը նշվում է ամեն տարվա օգոստոսի 28-ին։
Ըստ 2014 թվականի տվյալների՝ այսօր Դրոկիայում բնակիչների թիվը կազմում է 13 150 մարդ։


== Տնտեսություն ==
Այսօր քաղաքում կան սննդի արդյունաբերության (պանիր, յուղ) և շինանյութերի գործարաններ։ Քաղաքի ծայրամասում կա շաքարի գործարան, որը պատկանում է գերմանական «Sudzuker-Moldova» կոնցեռնին։


== Աստվածածնի վերափոխման տաճար ==
Աստվածածնի վերափոխման տաճարը Մոլդովայի սուրբ վայրերից է։ Տաճարի որմնանկարները ստեղծել է ռումինացի նկարիչ Պետրե Ակիտենեն։ Տաճարը կառուցվել է 1988 թվականին․ շինարարությունը տևել է չորս տարի։


== Քույր քաղաքներ ==
 Բորիսով, Բելառուս
 Դորոհոյ, Ռումինիա
 Կոլոմիա, Ուկրաինա
 Ռեդեուցի, Ռումինիա
 Պինետո, Իտալիա


== Ծանոթագրություններ ==


== Գրականություն ==
Veaceslav Ioniță. Igor Munteanu, Irina Beregoi: Ghidul orașelor din Republica Moldova - Chișinău,: TISH, 2004 (F.E.-P. Tipografia Centrală). 248 p. ISBN 9975-947-39-5


== Արտաքին հղումներ ==
Drochia Stadium on divizianationala.com Archived 2013-06-04 at the Wayback Machine.
Weather in Drochia
Bogdan Petriceicu Hasdeu High School Webpage Archived 2011-08-12 at the Wayback Machine.
Drochia in Photos
Meteo Moldova
Drochia.md
Ալոանդիա

Ալոանդիա  (պորտ.՝ Aloândia), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Մեյա Պոնտի գավառի կազմի մեջ։ Բնակչությունը կազմում է 2 229 մարդ՝ 2007 թվականի տվյալներով։ Գրավում է 102,160 կմ2 տարածք։ Բնակչության խտությունը՝ 21,8 մարդ/կմ2։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 9 213 128,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով 2003 թվականի դրությամբ կազմում է 4 222,33 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը 2000 թվականի դրությամբ կազմում է 0,743 (տվյալները՝ ՄԱԿ-ի զարգացման ծրագրի)։
Կոնդինո

Կոնդինո (իտալերեն՝ Condino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1518 մարդ (2008), բնակչության խտություն՝ 46 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 38083։ Հեռախոսային կոդ՝ 0465։
Կոմունայի հովանավորն է Սուրբ Մարիամ Աստվածածինը։ Նրա Վերափոխումը նշվում է ամեն տարի օգոստոսի 15-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 621001
Էլեկտրոնային փոստ՝ condino@comuni.infotn.it
Պաշտոնական կայք՝ http://www.comune.condino.tn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սուրբ Կարապետ վանքի երկրաշարժ (602)

Սուրբ Կարապետ վանքի երկրաշարժը տեղի է ունեցել 602 թվականին (կամ 603-ին) և տուժել է Մեծ Հայքի Տուրուբերան նահանգի Տարոն գավառում գտնվող Սուրբ Կարապետ վանքը։
Այս երկրաշարժի հիմնական աղբյուրը Հովհաննես Մամիկոնյանի (7-րդ դար) տարեգրությունն է։ Ըստ այդ պատմվածքի՝ երկրաշարժի պատճառով Իննակնեանի Սուրբ Կարապետ վանքը տակը գտնվող տների հետ միասին վերածվել է ավերակների։ Պատմվածքը պնդում է, որ վանքի հիմքը կանգուն է եղել երկրաշարժի շրջանում։  Երկրաշարժն առաջացրել է հիմքի տեղաշարժ, ինչը հանգեցրել է վանքի փլուզմանը։
Սուրբ Կարապետ վանքը հայտնի էր նաև որպես «Ինն աղբյուրների վանք» (Իննակնեանի վանք)։ Այն գտնվում էր Բազմասար լեռան վրա, որն ունի 2150 մետր բարձրություն. լեռը գտնվում է ժամանակակից Մուշ քաղաքից հյուսիս-արևմուտք։
Վանքը Տարոնի համար ծառայել է որպես կրոնական կենտրոն և եղել է տեղի հայերի համար ուխտատեղի։ Ներկայումս վանքն ավերված է։ Այն մի քանի անգամ վերակառուցվել է, և նրա ճարտարապետական պատմությունը մանրամասնորեն հայտնի է միայն 15-րդ դարից սկսած։ Պահպանված շենքերից ամենահինը թվագրվում է 7-րդ կամ 8-րդ դարով։
Հովհաննես Մամիկոնյան երկրաշարժը թվագրում է բյուզանդական Փոկաս կայսեր գահակալության առաջին տարով (գահակալել է 602-610 թվականներին)։ Երկրաբան Օտտո Վիլհելմ Հերման ֆոն Աբիխը (19-րդ դար) վանքի տարածքում նշում է երկու տարբեր երկրաշարժեր։ Դրանցից առաջինը թվագրվում է 593 թվականին, մյուսը՝ 606 թվականին։ Երկու իրադարձությունների համար Աբիխի հիմնական աղբյուրը Սամուել Անեցու տարեգրությունն էր (12-րդ դար)։
Պատմաբան Միքայել Ասորին (12-րդ դար) անորոշ կերպով նշում է մեկ կամ մի քանի երկրաշարժեր, որոնք այս ժամանակաշրջանում ազդել են Բյուզանդական կայսրության արևելյան շրջանների վրա։ Որոշ ժամանակակից պատմաբանները ենթադրում են, որ պատմիչը նկատի է ունեցել 602 թվականի երկրաշարժը, սակայն հավանական է, որ նա կարող էր սխալ թվագրել Հայաստանի 632-ի երկրաշարժը։


== Ծանոթագրություններ ==


== Աղբյուրներ ==
Guidoboni, Emanuela; Traina, Giusto (1995), A new catalogue of earthquakes in the historical Armenian area from antiquity to the 12th century, Annals of Geophysics, https://www.annalsofgeophysics.eu/index.php/annals/article/view/4134
Կարաջալ

Կարաջալ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Ծովք լճակի հարավարևմտյան ափին, Խարբերդ քաղաքից 31 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տերնոպոլի մարզ

Տերնոպոլի մարզ (ուկրաիներեն՝ Терно́пільська о́бласть), մարզ Ուկրաինայի արևմտյան մասում։ Ստեղծվել է 1939 թվականի դեկտեմբերի 4-ին։ Մինչև 1944 թվականի օգոստոսի 9-ը անվանվում էր Տարնոպոլի մարզ։ Ծածկում է պատմական Գալիցիա տարածքի արևելյան մասը, Պոդոլյեի արևմտյան մասը և Վոլինի հարավային մասը։ Աշխարհագրական տեսանկյունից գտնվում է Պոդոլյան բարձրավայրի վրա, Տերնոպոլի մարզի հարավային սահմանը անցնում է Դնեստր գետով, արևելյանը՝ Զբրուչ գետով։
Սահմանակից է հյուսիսում՝ Ռովնոյի մարզի, արևելքում՝ Խմելնիցկիի մարզի, հարավում՝ Չերնովիցիի մարզի, հարավ-արևմուտքում՝ Իվանո-Ֆրանկովսկի մարզի, իսկ հյուսիս-արևմուտքում՝ Լվովի մարզի հետ։


== Մարզի վարչական կառուցվածք ==


=== Ընդհանուր տեղեկություններ ===
Տերնոպոլի մարզի վարչական կենտրոնն է Տերնոպոլ քաղաքը։
Մարզի վարչական միավորների քանակները՝

շրջաններ  - 17;
բնակավայրեր  - 1061, այդ թվում՝
գյուղական  - 1021;
քաղաքային  - 35, այդ թվում՝
քաղաքատիպ ավաններ  - 17;
քաղաքներ  - 18, այդ թվում՝
մարզային նշանակության քաղաքներ  - 1;
շրջանային նշանակության քաղաքներ  - 17;
գյուղական խորհուրդներ  - 580։Մարզում տեղական ինքնակառավարումը իրականացվում է Տերնոպոլի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։


=== Շրջաններ ===

Տերնոպոլի մարզում կան 17 շրջաններ։


=== Քաղաքներ ===
Մարզային նշանակության քաղաքներ՝

ՏերնոպոլՇրջանային նշանակության քաղաքներ՝


== Բնակչություն ==
Տերնոպոլի մարզում 2001 թվականի դեկտեմբերի 5-ի դրությամբ բնակվում էր 1 125,7 հազար մարդ, (Ուկրաինայի բնակչության 2,3 %)։ Միջին խտությունը կազմում էր 45,3 մարդ/կմ², ամբողջ Ուկրաինայում խտությունը կազմում է 80 մարդ/կմ²։


=== Բնակչության ազգային կազմ ===
Ազգային կազմությամբ Տերնոպոլի մարզը հանդիսանում է Ուկրաինայի ամենամիազգային մարզը։ Ընդ որում, 2001 թվականի համա-Ուկրաինական մարդահամարի արդյունքներով, այստեղ ապրում են 85 ազգությունների ներկայացուցիչներ, որոնց մեջ առավել մեծաքանակ են հետևյալները`


=== Խոշոր բնակավայրեր ===


== Տես նաև ==
Ուկրաինայի վարչական բաժանում


== Ծանոթագրություններ ==
Հիլդրիցհաուզեն

Հիլդրիցհաուզեն (գերմ.՝ Hildrizhausen), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 3593 է (2010 թվականի դեկտեմբերի 31–ի տվյալներով)։ Զբաղեցնում է 12,17 կմ² տարածք։ Պաշտոնական կոդը՝ 08 1 15 022։


== Ծանոթագրություններ ==


== Արտաքին հղումներ ==
Պաշտոնական էջը